Ti Kabul (Pashto: کابل‎ Panangibalikas a Persiano: [ˈkʰɒːbul], Persiano: کابل‎) ket ti kapitolio ti Islamiko a republika ti Apganistan ken isu pay ti kadakkelan a siudad ti Apganistan, mabirukan daytoy iti akindaya a paset ti pagilian. Segun iti karkulo idi 2015, ti populasion ti siudad ket agarup a 3,678,034, ken mangiraman daytoy kadagiti amin nga etniko a grupo. Gapu ti napardas nga urbanisasion a nakakitan iti adu a migrasion iti siudad, daytoyen ti maika-64 ken maika-5 a kapardasan a dumakdakkel a siudad iti lubong.